Steve Hackett

Stephen Richard ”Steve” Hackett (s. 12. helmikuuta 1950, Pimlico, Englanti) on englantilainen rock-kitaristi ja säveltäjä. Hackett tuli tunnetuksi Genesis–yhtyeessä, johon hän liittyi joko joulukuussa 1970 tai tammikuussa 1971. Vaikka hän liittyi Genesikseen vain 20–vuotiaana, oli hän ollut sitä ennen jo useissa yhtyeissä, joista Quiet Worldin kanssa hän oli päässyt myös levyttämään. Hackett soitti Genesiksessä seitsemän vuotta ja on mukana yhtyeen kahdeksalla albumilla. Vuonna 1977 Hackett lähti soolouralle. Hackett perusti GTR-yhtyeen vuonna 1985 yhdessä Yes- ja Asia-yhtyeiden entisen kitaristin Steve Howen kanssa. Menestyksestä huolimatta yhtyeen tuotanto jäi yhteen albumiin nimeltään GTR (1986) Hackettin halutessa jatkaa soolouraansa. GTR- albumi nousi Amerikan listalla sijalle 11. vuonna 1986 ja single ”When the Heart Rules the Mind” nousi USA:n Billboard-listan sijalle 14. Hackett on monipuolinen kitaristi. Hän hallitsee sähkökitaran lisäksi klassisen akustisen kitaransoiton tekniikan, mikä on kuultavissa esimerkiksi Genesis-kappaleissa ”Horizons” (Foxtrot -albumilta) ja ”Blood on the Rooftops” (Wind & Wuthering -albumilta). Lisäksi hän on ensimmäisiä ”täppääjiä” (, ks. tilutus), tapping- tekniikan hallitsijoita, vaikka usein virheellisesti Eddie Van Halenia väitetään sen kehittäjäksi. ”Täppäys” on soittotapa, jossa oikean käden sormilla painellaan kitaran kieliä otelautaa vasten siten, että saadaan aikaan säveliä. Tätä käytetään erityisesti nopeatempoisessa soitossa sähkökitaralla. Hackett ”täppäsi” jo 1970-luvun alun Genesis-kappaleilla ”The Musical Box”, ”Return of the Giant Hogweed”, ”The Fountain of Salmacis” (Nursery Cryme -albumilta), ”Supper's Ready” (Foxtrot -albumilta) ja ”Dancing with the Moonlit Knight” (Selling England by the Pound -albumilta). Hackett on esiintynyt Suomessa vuonna 1983 Ruisrock-festivaaleilla Turussa, vuonna 2010 Helsingin Savoy-teatterissa sekä vuonna 2014 Helsingin Circus Clubilla. http://www.iltalehti.fi/popstars/2013101117594836_ps.shtml ==Diskografia== ===Genesiksen kanssa=== *1971 Nursery Cryme *1972 Foxtrot *1973 Genesis Live *1973 Selling England by the Pound *1974 The Lamb Lies Down on Broadway *1976 A Trick of the Tail *1977 Wind & Wuthering *1977 Spot the Pigeon EP *1977 Seconds Out (live) *1982 Three Sides Live (kappaleella "It / Watcher Of The Skies") *1998 Genesis Archive 1967-75 *1999 Turn it on Again: The Hits (kappaleilla "I Know what I Like (In Your Wardrobe)" ja "The Carpet Crawlers 1999") *2000 Genesis Archive 2: 1976-1992 (kappaleilla "Entangled (LIVE)", "It's Yourself", "Pigeons" ja "Inside and Out") *2004 The Platinum Collection ===GTR:n kanssa === *1986 GTR ===Sooloalbumit === *1975 Voyage of the Acolyte *1978 Please Don't Touch *1979 Spectral Mornings *1980 Defector **Nämä 4 levyä on julkaistu uudelleenmasteroituna bonuskappaleiden kera 2005 *1981 Cured *1982 Highly Strung *1983 Bay of Kings *1985 Till We Have Faces *1988 Momentum *1990 Time Lapse *The Unauthorized Biography *1991 Guitar Noir *1994 Blues with a Feeling *1995 There Are Many Sides to the Night *1996 Watcher of the Skies: Genesis Revisited *1996 A Midsummer Night's Dream *1999 The Tokyo Tapes *Steve Hackett & Friends / Live in Japan *2000 Darktown *2001 Sketches Of Satie (ranskalaisen säveltäjän Erik Satien kappaleita akustisella kitaralla ja huilulla) *2002 Feedback '86 *Live Archive 70s, 80s, 90s *Live Archive 70s Newcastle *The Genesis Files *Somewhere In South America... *2003 To Watch the Storms *Hungarian Horizons *Live Archive NEARfest *Horizons *Guitare Classique *2004 Live Archive 03 *Live Archive 04 *2005 Metamorpheus *Live Archive 05 *Live Archive 83 == Lähteet == == Aiheesta muualla == * Hackettin kotisivut * camino.co.uk Luokka:Brittiläiset kitaristit Luokka:Rockmuusikot Luokka:Brittiläiset säveltäjät Luokka:Genesis (yhtye) Luokka:Vuonna 1950 syntyneet Luokka:Elävät henkilöt